Sekolah Kebangsaan Benut

Sekolah Kebangsaan Benut atau nama ringkasnya SK Benut, merupakan sebuah sekolah kebangsaan yang terletak di Jalan Jaafar, Benut, Pontian, Johor. Pada 2024, Sekolah Kebangsaan Benut memiliki jumlah keseluruhan murid seramai 372 orang. Ia mempunyai seramai 37 orang guru.2024 Sejarah Sekolah ini dibuka oleh penduduk Kampung Parit Abdul Rahman pada tahun 1912. Bilangan murid ketika itu seramai 20 orang. Cikgu Sharum Bin Mohd Arif merupakan pengasas sekolah pada ketika itu. Beliau dibantu oleh Cikgu Nordin Bin Hitam. Sekolah Kebangsaan Benut pernah dipindahkan ke Kampung Sungai Pinggan untuk beberapa bulan sebelum dipindahkan semula ke Jalan Hussin Abdul Rahman, Benut, di mana terletaknya perhentian bas sekarang. Pada tahun 1937, bangunan baru dibina untuk sekolah ini oleh pihak kerajaan di atas sebidang tanah seluas 3 ekar di Jalan Jaafar. Sekolah ini dibuka semula pada tahun 1945, ketika itu guru besarnya Cikgu Bahtum bin Abd. Rahman. Pada tahun 1966, sekolah ini telah digabungkan bersama Sekolah Perempuan Benut yang dibina empat tahun sebelumnya dan dijadikan Sekolah Umum Benut. Pada tahun 1967 hingga 1977, di bawah pimpinan Cikgu Arshad bin Nawi, sekolah ini dinaik taraf ke Gred B, dan seterusnya ke gred A pada tahun 1994. Sekolah Kebangsaan Benut ini merupakan sekolah tertua di daerah Pontian. Pencapaian 2023 Senarai Nama Guru Besar Alamat Sekolah Kebangsaan Benut Jalan Jaafar 82200, Benut Johor, Malaysia Telefon = 6076903058 Faks = 6076903058